Sd.Kfz. 250 је коришћен на свим фронтовима и био је један од највише цењених транспортера. Извршавао је допунске и наменске задатке које Sd.Kfz. 251 није могао да испуни, често је био у првим борбеним линијама као јуришно возило, коришћен је у борби против гериле и његова проиводња је трајала током целог рата. До средине рата имао је метално сиву боју да би касније добио маскирну (Панзергренадирске јединице су га фарбале у две варијанте, Summer Parka и Spring Parka). Био је у колони која је заобишла Мажино линију, једно од првих возила које је ушло у Стаљинград, возило које је Ервин Ромел користио више од тенкова а последње борбе је видело у Арденима током битке у Арденима и битке за Берлин. Међутим и ово возило као и Sd.Kfz. 251 је било у недовољном броју да би се опремиле целе јединице. Једина јединица која је била комплетно опремљена била је групација Лер. после рата остало је у неким армијама, али је већ почетком 50-их година избачено из употребе.